تورکیه جمهوریتی جمهوررئیسی رجب طیب اردوغان, تلفن آرقه لی, روسیه دولت رهبری ولادیمیر پوتین بیلن سوزله شدی.
جمهوررئیسلیک ارتباطلر ریاستی تامانیدن بیریلگن بیاناتده, اوشبو صحبتده افغانستانده گی سونگگی وضعیت و منطقه مقیاسیده گی ینگیلیک لر باره سیده بحث ایتیلگن لیگی بیلدیریلدی.
جمهوررئیس اردوغان, اویغون شرایط نینگ موجود بولیشی تقدیرده, کابل هوا قونلغه سی نینگ خوفسیزلیگی و باشقریلیشی بوییچه مسئولیت لری نی, کیلگوسیده هم دوام ایتتیریش لری نینگ ممکن ایکن لیگی نی بیلدیردی.
اردوغان, تورکیه نینگ اوشبو مسئولیتی نینگ دوام ایتیشی نینگ خلق ارا جامعه و افغانستان خلقی نینگ قیغولری نینگ برطرف ایتیلیشی گه حصه قوشه دیگن لیگی نی معلوم قیلدی.
جمهوررئیس اردوغان, طالبان نینگ اوتمیشده گی ینگلیشلیک لری نی تکرارله مسلیگی, برچه ملیت لر نی اوز بغری گه باسه دیگن کینگ کولملی بیر مفکوره بیلن حرکت قیلیشی و بیرگن وعده لری گه وفا  قیلیشی نینگ مهم ایکن لیگی نی ایسله تیب اوتدی.
اردوغان, افغانستانده قوریله دیگن ینگی حکومت نینگ هم افغانستان خلقی نینگ فرقلی لیک لری نی عکس ایتتیره دیگن بیر شکلده بولیشی کیره ک ایکن لیگی نی معلوم قیلدی.
تینچلیک و خوفسیزلیک بوییچه کابلده طالبان و جمهوریت رهبر لری اورته سیده گی مذاکره لر نینگ امید گه سبب بولیاتگن لیگی نی معلوم قیلگن جمهوررئیس اردوغان, اوشبو دایره ده طالبان بیلن تماس لرنینگ دوام ایتیشی کیره ک ایکن لیگی نی بیلدیردی.
حاضرچه طالبان نینگ معتدل پیام لری نی ایجابی کوتیب آلیاتگن لیک لری نی بیلدیرگن اردوغان, بیراق کیله جک نی طالبان نینگ سوز لری ایمس بلکه عملی نینگ انیقله یدیگن لیگی نی ایسله تیب اوتدی.
اردوغان بیلن پوتین, کیلگوسیده افغانستانده قوریله دیگن حکومت بیلن مناسبت لر نینگ قنده ی بوله دیگن لیگی توغریسیده هم بیر یقه دن باش چیقاریش بوییچه کیلیشیب آلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
